ก่อแก้ว ฟันธง ศึกซักฟอก งูเห่า โผล่กินกล้วย โหวตหนุน บิ๊กตู่
ก่อแก้ว มองศึกซักฟอก ฝ่ายค้านมีไม้เด็ดแค่ไหน บิ๊กตู่ ก็ไม่ลาออก เชื่อ งูเห่า โผล่โหวตหนุน กินกล้วยลูกงาม ที่ รบ.แจกล่อใจเมื่อวันที่ 16 ก.พ.63 นายก่อแก้ว พิกุลทอง แกนนำ นปช.ได้กล่าวถึงการอภิปรายไม่ไว้วางใจนายกรัฐมนตรีและคณะรวม 6 คน ในวันที่ 25-27 ก.พ.นี้ ว่า เป็นที่สนใจของคอการเมืองอย่างยิ่ง เพราะเป็นครั้งแรกที่ พล.อ.ประยุทธ์ จันทร์โอชา นายกรัฐมนตรีและ รมว.กลาโหม และคณะจะถูกตรวจสอบจากสภาผู้แทนราษฎร หลังจากอยู่ในอำนาจมากว่า 5 ปี โดยปราศจากการตรวจสอบจากองค์กรใดๆ ทำให้ใช้อำนาจไปอย่างเต็มที่ตามอำเภอใจ ไม่สนใจหลักกฎหมาย ไม่สนใจเสียงของประชาชน กรรมใดที่เคยก่อไว้ตั้งแต่ยุค คสช.จนถึงปัจจุบัน ก็จะถูกขุดมาประจานขอดเกร็ดกันอย่างถึงพริกถึงขิง แต่จะถึงจุดไคลแม็กซ์หรือไม่นั้น คงตอบยากเพราะผลพวงจากรัฐธรรมนูญฉบับสืบทอดอำนาจ ทำให้ดาวสภาหลายท่านไม่ได้เข้าสภาอย่างที่ควรจะเป็นทั้งนี้ตนเห็นด้วยที่ฝ่ายค้านพุ่งเป้าไปที่นายกฯและรัฐมนตรีสาย คสช. เพราะมีบาดแผลเยอะแยะ ในขณะที่รัฐมนตรีของ ครม.ชุดนี้ที่มาจากฝ่ายการเมือง ยังไม่มีแผล หลายคนก็ทำหน้าที่ได้ดี พยายามตอบสนองต่อปัญหาและความเดือดร้อนของประชาชนที่ถูกทอดทิ้งมานาน ไม่ว่า นายอนุทิน ชาญวีรกูล นายสมศักดิ์ เทพสุทิน นายจุรินทร์ ลักษณวิศิษย์ นายศักดิ์สยาม ชิดชอบ นายเฉลิมชัย ศรีอ่อน ถึงแม้บางกระทรวงผลงานอาจจะยังไม่บรรลุผล แต่อย่างน้อยก็มีความพยายามนอกจากนี้ปกติแล้ว เมื่อใดที่มีการอภิปรายไม่ไว้วางใจ สังคมจะลุ้นกันว่าฝ่ายค้านจะล้มรัฐบาลได้หรือไม่ หรือรัฐมนตรีท่านใดจะถูกปรับออก แต่สำหรับตนวิเคราะห์ว่า การอภิปรายไม่ไว้วางใจครั้งนี้ คงไม่สร้างการเปลี่ยนแปลงแต่อย่างใด ถึงแม้ฝ่ายค้านจะอภิปรายดีอย่างไร ข้อมูลเด็ดแค่ไหน แต่ถ้า พล.อ.ประยุทธ์ ไม่เกิดความอายจนทนไม่ไหว จนทำการยุบสภาแล้ว ทั้ง 6 ท่านคงผ่านการโหวตอย่างสบายๆ โดยเฉพาะเสียงโหวตให้ พล.อ.ประยุทธ์ จะต้องเหนือกว่าท่านอื่นๆอย่างแน่นอน ที่ประเมินอย่างนี้เพราะรัฐบาลจะมีกล้วยงามๆมาล่อใจฝ่ายค้านบางคนให้โหวตสนับสนุน ในขณะพรรคร่วมรัฐบาลถึงแม้จะคล้อยตามข้อมูลของฝ่ายค้าน แต่คงยังไม่พร้อมที่จะแยกตัวออกมาผมขอทำนายว่า นอกจาก พล.อ.ประยุทธ์ จะไม่ออกแล้ว ยังมีฝ่ายค้านบางคนที่ทำตัวเป็นงูเห่า เผลอไผลไปกับความอร่อยของกล้วยลูกงาม จะถูกพรรคที่ตนเองสังกัดทำการไล่ออกแทน และถ้าเป็นอย่างที่ผมวิเคราะห์ไว้จริง คงเป็นประวัติศาสตร์หน้าใหม่ทางการเมือง แต่เป็นประวัติศาสตร์อัปยศที่ไม่อยากเห็น นายก่อแก้ว กล่าว
ก่อแก้ว มองศึกซักฟอก ฝ่ายค้านมีไม้เด็ดแค่ไหน บิ๊กตู่ ก็ไม่ลาออก เชื่อ งูเห่า โผล่โหวตหนุน กินกล้วยลูกงาม ที่ รบ.แจกล่อใจ 
ก่อแก้ว พิกุลทอง,อภิปรายไม่ไว้วางใจ,ซักฟอก,งูเห่า,แจกกล้วย,ข่าวทั่วไป